2014 में ये करीब 2 ट्रिलियन थी, वित्त मंत्रालय बोला- भारत ग्लोबल इकोनॉमी में ब्राइट स्पॉट
भारत का सकल घरेलू उत्पाद यानी जीडीपी 3.75 ट्रिलियन डॉलर तक पहुंच गई है। 2014 में ये लगभग 2 ट्रिलियन डॉलर थी। केंद्रीय वित्त मंत्री निर्मला सीतारमण के ऑफिस ने एक ट्वीट में इसकी जानकारी दी है। सीतारमण के ऑफिस ने ट्वीट में लिखा :India's GDP reaches $3.75 trillion in 2023
भारत का सकल घरेलू उत्पाद यानी GDP 3.75 ट्रिलियन डॉलर तक पहुंच गई है। 2014 में ये लगभग 2 ट्रिलियन डॉलर थी। केंद्रीय वित्त मंत्री निर्मला सीतारमण के ऑफिस ने एक ट्वीट में इसकी जानकारी दी है। सीतारमण के ऑफिस ने ट्वीट में लिखा : 'भारत दुनिया की 10वीं सबसे बड़ी अर्थव्यवस्था से 5वीं सबसे बड़ी अर्थव्यवस्था बन गया है। भारत को अब ग्लोबल इकोनॉमी में ब्राइट स्पॉट कहा जा रहा है।'
2023-24 में रियल GDP ग्रोथ 6.5% रह सकती है 
RBI गवर्नर शक्तिकांत दास ने इस महीने मॉनेटरी पॉलिसी मीटिंग के फैसलों की जानकारी देते हुए GDP को लेकर कहा था कि भारत की वित्त वर्ष 2023 में रियल GDP 7.2% देखने को मिली जो पहले के 7% के अनुमान से ज्यादा मजबूत है। सभी फैक्टर्स को ध्यान में रखते हुए, 2023-24 के लिए रियल GDP ग्रोथ 6.5% देखने को मिल सकती है।
GDP क्या है? 
GDP इकोनॉमी की हेल्थ को ट्रैक करने के लिए उपयोग किए जाने वाले सबसे कॉमन इंडिकेटर्स में से एक है। GDP देश के भीतर एक स्पेसिफिक टाइम पीरियड में प्रोड्यूस सभी गुड्स और सर्विस की वैल्यू को रिप्रजेंट करती है। इसमें देश की सीमा के अंदर रहकर जो विदेशी कंपनियां प्रोडक्शन करती हैं, उन्हें भी शामिल किया जाता है। जब इकोनॉमी हेल्दी होती है, तो आमतौर पर बेरोजगारी का लेवल कम होता है।
दो तरह की होती है GDP 
GDP दो तरह की होती है। रियल GDP और नॉमिनल GDP। रियल GDP में गुड्स और सर्विस की वैल्यू का कैलकुलेशन बेस ईयर की वैल्यू या स्टेबल प्राइस पर किया जाता है। फिलहाल GDP को कैलकुलेट करने के लिए बेस ईयर 2011-12 है। यानी 2011-12 में गुड्स और सर्विस के जो रेट थे उस हिसाब से कैलकुलेशन। वहीं नॉमिनल GDP का कैलकुलेशन करेंट प्राइस पर किया जाता है।
कैसे कैलकुलेट की जाती है GDP? 
GDP को कैलकुलेट करने के लिए एक फॉर्मूले का इस्तेमाल किया जाता है। GDP=C+G+I+NX, यहां C का मतलब है प्राइवेट कंजम्प्शन, G का मतलब गवर्नमेंट स्पेंडिंग, I का मतलब इन्वेस्टमेंट और NX का मतलब नेट एक्सपोर्ट है।